section_heading: Povijest
paragraph_text: U 13. stoljeću bila je na ovom prostoru velika koncentracija posjeda Bosanske biskupije. S obzirom na sadržaj povelje izdane 1244. izvodi se zaključak da su katoličke crkve koncentrirane na području Sarajevskog polja raspoređene po župama koje bi trebale činiti jedan današnji dekanat ili omanju biskupiju sa središtem na lokaciji Brdo u župi Vrhbosna („Burdo in svpa Vrhbozna“). Blažujska crkva pripadala je tom dekanatu ili omanjoj biskupiji. Dominikanska bogomolja zabilježena je u 13. i 14. stoljeću.Župa Stup Povijest svetišta. Tekst napisan prema knjizi: Vrhbosanska nadbiskupija početkom trećeg tisućljeća, Nadbiskupski ordinarijat vrhbosanski, BiH, 2004.